I 1982 begynte Kjærvik å arbeide som forsvarsadvokat. Han var oppnevnt som fast forsvarer i Oslo tingrett og Borgarting lagmannsrett fra 1994. Han ble etter hvert en profilert forsvarer. Han var blant annet kjent som forsvareren for Kristin Kirkemo under Orderud-saken, forsvarer under Nokas-saken i Stavanger, forsvarer for en drapstiltalt hjelpepleier (Landås-saken i Bergen) og i straffesaken om innsidehandel mot Rune Brynhildsen.